הכוח בידיים של צ'אק

הכוח בידיים של צ'אק (באנגלית: Chuck's Choice, בתרגום חופשי לעברית: הבחירה של צ'אק) היא סדרת הנפשה קנדית לילדים מסוגת פעולה, קומדיה, מדע בדיוני ופנטזיה. הסדרה עוקבת אחר הרפתקאותיו של צ'אק, ילד צעיר ובידו מכשיר שנותן לו אפשרות לבחור את ההרפתקה הבאה שלו. הסדרה הופקה על ידי DHX מדיה עבור הערוץ הקנדי YTV, נוצרה על ידי קרווין פאריה, בוימה על ידי רוב בוטילייר וג'ון איזן, ונכתבה על ידי אית'ן באנוויל וסטיוארט ריד. 

הסדרה שודרה לראשונה בקנדה בערוץ YTV ב-6 במאי 2017. בישראל הסדרה שודרה לראשונה בדיבוב לעברית בערוץ KidZ ב-3 בספטמבר 2017. לסדרה יש עונה 1 ו-20 פרקים באורך 22 דקות (כל פרק בנוי משני פרקים באורך 11 דקות). שפת המקור של הסדרה היא אנגלית (הסדרה דובבה לשפות נוספות, ביניהן: עברית, צרפתית והונגרית).

תקציר העלילה 
הסדרה עוקבת אחר חייו של צ'אק מקפרליין, ילד בן 12 שקיבל מתנה גלקטית מן הכוכבים, מכשיר היודי 3000. מכשיר זה נותן לו את הכוח לבחור מה תהיה ההרפתקה והבאה שלו ומאפשר לו לפתור את הבעיות שלו. המכשיר עושה את זה בכך שהוא מציע לצ'אק שלוש אפשרויות וצ'אק צריך לבחור איזו דרך הוא מעדיף. חלק מהבחירות מביאות לתוצאות מעולות, וחלקן לתוצאות איומות. בסוף כל פרק, צ'אק מציג לצופים מה היה קורה אם הוא היה בוחר באופציה שונה ממה שהוא בחר בפרק.

במהלך הפרקים בסדרה יש מחוות ופרודיות לסדרות וסרטים שונים, ביניהם: המנטליסט, 6 גיבורים, דאק דיינסטי והטוב, הרע והמכוער.

הדמויות 
 צ'אק מקפרליין - הגיבור הראשי של הסדרה. ילד בן 12 בעל מכשיר היודי 3000.
 מישה - החברה הכי טובה של צ'אק. בת 12.
 יודי 3000 - מכשיר המאפשר לצ'אק לבחור מה תהיה ההרפתקה הבאה שלו.
 נורם - אחיו הבכור של צ'אק.
 אלפי - המשרת של ג'ואי. הוא מחשיב את צ'אק לחבר הכי טוב שלו.
 ג'ואי - ילד עשיר המרגיז את צ'אק.
 גברת צ'ו - המורה של צ'אק.

המדבבים 
במאית הדיבוב של הסדרה בעברית הייתה טליה ברקאי ומפיקי הדיבוב היו יעל אללוף וליאור ידידיה.

שידור הסדרה

קישורים חיצוניים

הערות שוליים 

תוכניות טלוויזיה שעלו לשידור בשנות ה-2010
סדרות טלוויזיה לילדים
KidZ: תוכניות רכש
סדרות טלוויזיה קנדיות
סדרות הנפשה קנדיות
סדרות קומדיה קנדיות
סדרות פעולה
סדרות טלוויזיה: מדע בדיוני
סדרות פנטזיה